3. ลักษณะการประกอบธุรกิจ

3.1 ประวัติบริษัท 

  บริษัท แอล.พี.เอ็น.ดีเวลลอปเมนท์ จำกัด(มหาชน) (LPN)
  ผู้พัฒนาอาคารชุดพักอาศัยที่มีประวัติยาวนานเกือบ 2 ทศวรรษ ได้จดทะเบียนก่อตั้งขึ้นเมื่อวันที่ 21
  มิถุนายน 2532 โดยเริ่มจากการรวมกลุ่มของผู้ก่อตั้ง 3 กลุ่ม ได้แก่ (1)กลุ่มนายธีรชัย
  ปัญจทรัพย์ (2)กลุ่มนายสุเมธ เตชะไกรศรี และ (3)กลุ่มนายศิริชัย เจริญศักดิ์วัฒนา
  ด้วยเงินทุนจดทะเบียน 50,000,000 บาท
  เพื่อวัตถุประสงค์ในการดำเนินธุรกิจด้านพัฒนาอสังหาริมทรัพย์ ซึ่งตลอดเวลาที่ผ่านมานั้น
  บริษัทมีพัฒนาการที่สำคัญอันเกิดจากการเปลี่ยนแปลงทั้งวิธีคิดและกระบวนการบริหารจัดการภายในที่นำมาซึ่งวิสัยทัศน์ที่แตกต่างกันในแต่ละช่วงเวลา
  วันเวลาที่ผ่านไป
  แนวความคิดในการพัฒนาโครงการยิ่งลึกซึ้งตามประสบการณ์และเจตนารมณ์ในการพัฒนาที่พักอาศัยที่มีคุณภาพให้กับผู้อยู่อาศัย

ปี 2532 จุดเริ่มต้นของธุรกิจ

  บริษัทถือกำเนิดขึ้นจากบุคคลหลากหลายสาขาอาชีพที่มีความมุ่งมั่นร่วมกันในการพัฒนาอสังหาริมทรัพย์ที่มีคุณภาพให้แก่สังคมไทย
  โดยก่อตั้งขึ้นเมื่อวันที่ 21 มิถุนายน 2532 ด้วยทุนจดทะเบียน 50 ล้านบาท และเริ่มต้น
  พัฒนาโครงการ “ลุมพินี ทาวเวอร์”อาคารชุดสำนักงาน สูง 37 ชั้น แห่งแรกบนถนนพระราม 4
  ซึ่งเป็นที่ตั้งของสำนักงานใหญ่จนถึงปัจจุบัน

  ปี 2533-2536 ปรับโครงสร้างการดำเนินธุรกิจ

  นอกจากการพัฒนาโครงการต่างๆ แล้ว ระยะแรกของการดำเนินงาน
  ยังเป็นช่วงเวลาของการขยายการลงทุนและการพัฒนาการให้บริการภายใต้การดำเนินงานของบริษัทและบริษัทในเครือ
  โดยเมื่อปี 2533 บริษัทได้ลงทุนในบริษัท พรสันติ จำกัด ในสัดส่วนการลงทุนร้อยละ 20.00
  เพื่อพัฒนาโครงการทั้งที่เป็นอาคารชุดพักอาศัยและลักษณะอื่นๆ รวมทั้งได้จัดตั้งบริษัท ลุมพินี
  พรอพเพอร์ตี้ มาเนจเมนท์ จำกัด ขึ้น เมื่อปี 2535
  เพื่อบริการหลังการขายโดยกำหนดทิศทางในการให้บริการ
  บริหารจัดการอาคารชุดทุกโครงการที่บริษัทและบริษัทย่อยได้พัฒนาขึ้น
  นอกจากนั้นยังได้เพิ่มสัดส่วนการลงทุนในบริษัท พรสันติ จำกัด เป็นร้อยละ 99.99
  ของทุนชำระแล้ว 200.00 ล้านบาท

ปี 2537 เข้าสู่องค์กรมหาชน

  ภายในระยะเวลา 5 ปี ของการดำเนินงาน บริษัทได้จดทะเบียนแปรสภาพเป็นบริษัทมหาชน
  เมื่อวันที่ 21 มิถุนายน 2537 ทะเบียนเลขที่ บมจ.477
  โดยตลาดหลักทรัพย์แห่งประเทศไทยได้รับบริษัทเข้าเป็นบริษัทจดทะเบียนในตลาดหลักทรัพย์
  ใช้ชื่อหลักทรัพย์ว่า แอล พี เอ็น (LPN) และได้ออกหุ้นสามัญเพิ่มทุนจำนวน 9.2 ล้านหุ้น
  เพื่อจัดสรร ให้แก่ประชาชนทั่วไป โดยมีมูลค่าที่ตราไว้หุ้นละ 10.00 บาท
  และราคาเสนอขายต่อหุ้น 64.00 บาท ซึ่งต่อมาได้เพิ่มทุนเป็น 460.00 ล้านบาท เมื่อวันที่ 4
  พฤศจิกายน 2537

  ปี 2540-2541 เผชิญวิกฤติเศรษฐกิจ

  เมื่อครั้งที่ประเทศไทยเกิดวิกฤติเศรษฐกิจครั้งใหญ่ จากการประกาศลอยตัวค่าเงินบาท
  และการปิดตัวลงของ 56 สถาบันการเงิน ซึ่งส่งผลกระทบเป็นวงกว้างทั้งระบบเศรษฐกิจ
  ในส่วนบริษัทก็ได้รับผลกระทบรุนแรงนี้เช่นกัน ทำให้มีภาระหนี้กับสถาบันการเงินกว่า 3
  พันล้านบาท เป็นเหตุให้ต้องปรับโครงสร้างองค์กร
  ปรับเปลี่ยนกลยุทธ์และกระบวนการทำงานใหม่ทั้งหมด
  พร้อมพัฒนาประสิทธิภาพบุคลากรให้สอดรับกับภาวะวิกฤติเศรษฐกิจซบเซา

ปี 2542 ปรับโครงสร้างหนี้ได้สำเร็จพร้อมดำเนินธุรกิจ

  เมื่อวันที่ 26 กรกฎาคม 2542 บริษัทได้แต่งตั้ง บริษัท คาเธ่ย์ แอสเซท แมเนจเมนท์ จำกัด
  เป็นที่ปรึกษาในการปรับปรุงโครงสร้างหนี้และการเพิ่มทุนจดทะเบียนของบริษัท
  โดยร่วมกันกำหนดแนวทางในการเจรจาปรับปรุงโครงสร้างหนี้กับเจ้าหนี้ทุกราย
  รวมถึงการวางแผนงานเพิ่มทุนจดทะเบียนของบริษัท และประสบความสำเร็จในการปรับปรุง
  โครงสร้างหนี้กับเจ้าหนี้สถาบันการเงินทั้งจำนวน คิดเป็นมูลหนี้ 3,305.93 ล้านบาท
  (อันเป็นผลมาจากความเชื่อมั่นที่สถาบันการเงินมีต่อบริษัท และส่งผลต่อเนื่องในการให้
  การสนับสนุนบริษัทมาจนถึงบัจจุบัน) นอกจากนี้
  ที่ประชุมคณะกรรมการบริษัทได้จัดให้มีการประชุมวิสามัญผู้ถือหุ้น ครั้งที่ 1/2542 เมื่อวันที่ 4
  ตุลาคม 2542 เพื่อพิจารณาเรื่องการเพิ่มทุนจดทะเบียนของบริษัทจากเดิม 460.00 ล้านบาท
  เป็น 3,983.00 ล้านบาท โดยการออกหุ้นใหม่เป็นหุ้นสามัญ เพื่อการเพิ่มทุนจำนวน 352.30
  ล้านหุ้น มูลค่าที่ตราไว้หุ้นละ10.00 บาท รวมจำนวน 3,523.00 ล้านบาท

ปี 2543 เพิ่มความชัดเจนของการเป็นองค์กรธรรมาภิบาล 

เมื่อวันที่ 1 กุมภาพันธ์ 2543 ที่ประชุมคณะกรรมการบริษัท ได้พิจารณาแต่งตั้งคณะกรรมการตรวจสอบ รวมทั้งได้กำหนดขอบเขต อำนาจหน้าที่และความรับผิดชอบ เพื่อให้เป็นไปตามหลักเกณฑ์ในการกำกับดูแลกิจการของตลาดหลักทรัพย์แห่งประเทศไทย ซึ่งคณะกรรมการบริษัทได้ให้ความสำคัญอย่างยิ่งกับการดำเนินงานตามหลักการกำกับดูแลกิจการที่ดีดังกล่าว 

  ปี 2544 บริษัทผู้สร้างตำนานอาคารชุดพักอาศัยใจกลางเมือง

  ท่ามกลางภาวะเศรษฐกิจซบเซาซึ่งผู้ประกอบการต่างก็ชะลอการพัฒนาโครงการอาคารชุดพักอาศัย
  บริษัท
  ได้เปลี่ยนวิกฤติให้เป็นโอกาสด้วยการศึกษาความต้องการพื้นฐานด้านการอยู่อาศัยของลูกค้าอยู่ตลอดเวลาและจากการปรับเปลี่ยนทั้งวิธีคิดและกระบวนการบริหารจัดการ
  จึงเป็นที่มาของกลยุทธ์ การพัฒนาโครงการรูปแบบใหม่ คือ
  อาคารชุดพักอาศัยในใจกลางเมืองที่มีราคาล้านต้นๆ ใกล้แนวรถไฟฟ้า โดยได้เปิดตัว
  “โครงการลุมพินี เพลส สาทร” ริมถนนนราธิวาสราชนครินทร์ อาคารชุดพักอาศัยมูลค่า 750.00
  ล้านบาท ซึ่งถือเป็นจุดกำเนิดของ “ซิตี้คอนโด”
  ที่เป็นต้นแบบการพัฒนาโครงการของบริษัทและผู้ประกอบการอื่นๆ ในระยะต่อมา นอกจากนี้
  ยังเปิดตัวโครงการลุมพินี เซ็นเตอร์ แฮปปี้แลนด์ อาคารชุดพักอาศัยในย่านบางกะปิ ด้วย
  กลยุทธ์ในการพัฒนาโครงการให้ลูกค้าเข้าอยู่อาศัยได้ภายในเวลา 1 ปี
  ทำให้การก่อสร้างเสร็จสมบูรณ์ และสามารถรับรู้รายได้ทั้งหมดในปี 2545 นอกจากนี้
  ยังได้จัดกิจกรรมส่งเสริมการขายอย่างต่อเนื่อง และเมื่อเดือนพฤศจิกายน 2544
  บริษัทได้ตกลงทำสัญญาร่วมทุนกับบริษัท ยูนิเวนเจอร์ จำกัด (มหาชน) บริษัท แสนสิริ จำกัด
  (มหาชน) และบริษัทเยาววงศ์ จำกัด โดยได้จัดตั้งบริษัท แกรนด์ ยูนิตี้ ดิเวลล็อปเมนท์ จำกัด
  ขึ้น เพื่อพัฒนาโครงการลุมพินี เพลส วอเตอร์คลิฟ ซึ่งเป็นโครงการอาคารสร้างค้าง
  บนถนนรัชดาภิเษก-พระราม 3 ที่หยุดดำเนินการตั้งแต่ปี 2540 เนื่องจากวิกฤติเศรษฐกิจ
  โดยบริษัทร่วมทุนดังกล่าวได้เข้าฟื้นฟูและพัฒนาโครงการดังกล่าวภายใต้ชื่อโครงการ “ลุมพินี
  เพลส วอเตอร์คลิฟ” โดยบริษัทเป็นผู้รับผิดชอบด้านการบริหารการตลาด การขาย
  และการก่อสร้างทั้งโครงการ และโครงการนี้
  เป็นโครงการหนึ่งที่ประสบความสำเร็จอย่างสูงซึ่งเป็นการแก้ไขปัญหาของผู้ประกอบการ,ลูกค้า,สถาบันการเงิน,
  ผู้มีส่วนได้ส่วนเสีย
  เนื่องจากเป็นการลดจำนวนอาคารสร้างค้างที่เป็นมลภาวะที่มีผลกระทบต่อสิ่งแวดล้อมในย่านนั้นอีกด้วย

ปี 2545 ปรับทุนจดทะเบียนเพื่อความมั่นคงของฐานะทางการเงิน

  ตามมติที่ประชุมใหญ่สามัญผู้ถือหุ้น ประจำปี 2545 เมื่อวันที่ 30 เมษายน 2545
  มีมติให้ลดทุนจดทะเบียนจากเดิม 3,983.00 ล้านบาท ลงเหลือเพียง 460.00 ล้านบาท
  และทำการเพิ่มทุนอีก 75 ล้านหุ้น คิดเป็นจำนวนเงิน 750.00 ล้านบาท
  ซึ่งเมื่อรวมทุนจดทะเบียนชำระแล้วเดิมจำนวน 460.00 ล้านบาท ทำให้บริษัทมีทุนจดทะเบียนในปี
  2545 ทั้งสิ้น 1,210.00 ล้านบาท โดยเป็นทุนที่ชำระแล้ว ณ วันที่ 29 มกราคม 2547 จำนวน
  946,826,190.00 บาท (เก้าร้อยสี่สิบหกล้านแปดแสนสองหมื่นหกพันหนึ่งร้อยเก้าสิบบาทถ้วน)
  นอกจากนี้คณะกรรมการบริษัทยังเสนอแต่งตั้งนายปกรณ์ ทวีสิน
  ให้ดำรงตำแหน่งรองประธานกรรมการบริษัท ต่อที่ประชุมผู้ถือหุ้นอีกด้วย

ปี 2546-2547 ปรับกลยุทธ์ไปสู่ความเป็นมืออาชีพ

  ในโอกาสที่บริษัทได้ดำเนินธุรกิจครบ 15 ปี ในปี 2547 บริษัทจึงได้จัดกิจกรรมต่างๆ
  ภายใต้โครงการ “15 ปี ที่ผูกพัน” เพื่อขอบคุณลูกค้า ผู้มีอุปการคุณ
  ซึ่งให้การสนับสนุนต่อบริษัทเป็นอย่างดีตลอดมา เช่น
  การให้บริการตรวจเช็คระบบงานในห้องชุดลูกค้าโดยไม่คิดค่าบริการ
  การมอบอุปกรณ์และเครื่องใช้ที่จำเป็นแก่นิติบุคคลอาคารชุดต่างๆ เพื่อใช้เป็นประโยชน์ส่วนกลาง
  นอกจากนี้ ยังได้สนับสนุนในกิจกรรมสาธารณกุศลต่างๆ เช่น
  การสนับสนุนเงินทุนเพื่อใช้ในการจัดสร้างสนามเทนนิสเพื่อเยาวชน
  การบริจาคเงินให้แก่สภากาชาดไทย เพื่อจัดซื้ออุปกรณ์ที่ใช้ในเครื่องกรองไต
  สำหรับช่วยเหลือผู้ป่วยโรคไตเรื้อรังระยะสุดท้าย
  การจัดคอนเสิร์ตการกุศลร่วมกับตลาดหลักทรัพย์แห่งประเทศไทย เพื่อมอบรายได้ให้แก่องค์กร
  การกุศล การจัดกิจกรรม “15 ปีที่ผูกพัน
  ร่วมแบ่งปันสู่บ้านเด็กอ่อนพญาไท”และการมอบทุนการศึกษาให้แก่บุตรพนักงาน เป็นต้น

ปรับโครงสร้างเงินทุนและกลยุทธ์องค์กร

  - ที่ประชุมใหญ่สามัญผู้ถือหุ้นประจำปี 2547 ซึ่งจัดประชุมเมื่อวันที่ 7 เมษายน 2547
  มีมติให้เปลี่ยนแปลงมูลค่าหุ้นที่ตราไว้จากเดิมหุ้นละ 10.00 บาท เป็นหุ้นละ 1.00 บาท
  ทำให้จำนวนหุ้นของบริษัทเพิ่มขึ้นจากเดิม 121 ล้านหุ้น เป็น 1,210 ล้านหุ้น
  นอกจากนี้ยังได้อนุมัติการเพิ่มทุนจดทะเบียนจำนวน 276,706,550 หุ้น
  (สองร้อยเจ็ดสิบหกล้านเจ็ดแสนหกพันห้าร้อยห้า สิบหุ้น) มูลค่าที่ตราไว้หุ้นละ 1.00 บาท
  (หนึ่งบาทถ้วน) รวมเป็นทุนจดทะเบียนทั้งสิ้น 1,486,706,550.00 บาท
  (หนึ่งพันสี่ร้อยแปดสิบหกล้านเจ็ดแสนหกพันห้าร้อยห้าสิบบาทถ้วน) แบ่งเป็นหุ้นสามัญ
  1,486,706,550 หุ้น (หนึ่งพันสี่ร้อยแปดสิบหกล้านเจ็ดแสนหกพันห้าร้อยห้าสิบหุ้น) มูลค่าหุ้นละ
  1.00 บาท (หนึ่งบาทถ้วน)

  - บริษัทได้เพิ่มสัดส่วนการลงทุนในบริษัท แกรนด์ ยูนิตี้ ดิเวลล็อปเมนท์ จำกัด จากเดิม 25%
  เป็น 33.3% เพื่อขยายช่องทางการพัฒนาโครงการ การตลาด และผลิตภัณฑ์
  รวมถึงการเพิ่มพันธมิตรทางธุรกิจ

  - บริษัทได้ลงนามในสัญญาให้เช่าพื้นที่อาคารลุมพินี เรสซิเดนซ์ ที่ได้พัฒนาเป็นอาคาร

  อพาร์ทเม้นต์ ให้เช่าทั้งอาคาร กับ บริษัท ริเออิ (ประเทศไทย) จำกัด
  เพื่อขยายธุรกิจด้านเซอร์วิส อพาร์ทเม้นต์ (Serviced Apartment)
  และการให้บริการเช่าพักในลักษณะระยะยาว (Long Stay) แก่ลูกค้าชาวญี่ปุ่น

-   บริษัทได้รับเชิญจากตลาดหลักทรัพย์แห่งประเทศไทย ให้เข้าร่วมงาน “Thailand Focus
    2004” เพื่อนำเสนอผลประกอบการ นโยบาย ทิศทาง กลยุทธ์
    และแผนการดำเนินธุรกิจของบริษัทต่อผู้บริหารระดับสูงของกองทุน ผู้จัดการกองทุน
    และผู้ลงทุนสถาบันชั้นนำจากต่างประเทศ

ปี 2548-2549 ผู้นำในธุรกิจพัฒนาอสังหาริมทรัพย์ด้านอาคารชุดพักอาศัยและการปรับเปลี่ยน

โครงสร้างการบริหารจัดการ

  ไม่เพียงเป็นช่วงเวลาของการเติบโตอย่างมั่นคง
  หากแต่หมายถึงการยอมรับอย่างกว้างขวางในฐานะผู้นำด้านการพัฒนาอาคารชุดพักอาศัยทั้งจากนักวิเคราะห์
  ลูกค้า และสื่อมวลชน รวมทั้งยังได้รับรางวัลและการจัดอันดับจากหน่วยงานและองค์กรต่างๆ

  ได้แก่

  - บริษัทได้รับการจัดอันดับหลักทรัพย์ให้อยู่ในดัชนี SET Index 100
  ของตลาดหลักทรัพย์แห่งประเทศไทย โดยประกาศ ณ วันที่ 18 เมษายน 2548

  - บริษัทได้รับการจัดอันดับให้เป็น 1 ใน 93 บริษัทจดทะเบียนในตลาดหลักทรัพย์ในปี 2548
  ที่ได้รับการประเมินผลการดำเนินงานด้านการกำกับดูแลกิจการดีเด่นในกลุ่ม Top Quartile
  จากการประเมินโดยสมาคมส่งเสริมสถาบันกรรมการบริษัท ไทย (IOD)
  โดยบริษัทได้รับการจัดอันดับในกลุ่ม Top Quartile ติดต่อกันเป็นปีที่ 3

  -
  บริษัทได้รับการจัดอันดับจากสมาคมส่งเสริมสถาบันกรรมการบริษัทไทยให้เป็นบริษัทที่มีการกำกับดูแลกิจการในระดับ
  4 ตราสัญลักษณ์ ซึ่งได้ดำเนินงานตามหลักธรรมาภิบาล ที่มุ่งเน้นการเปิดเผยข้อมูลต่อนักลงทุน
  ผู้ถือหุ้น และบุคคลทั่วไปอย่างโปร่งใสมาโดยตลอด โดยมีคะแนนเฉลี่ย 80-89 จากคะแนนเต็ม
  100 และปีนี้นับเป็นปีที่ 4 ที่บริษัทได้รับการสำรวจด้านการกำกับดูแลกิจการที่ดีในอันดับดีมาก
  โดยมีบรรษัทภิบาลแห่งชาติรับรองในฐานะเป็นบริษัทจดทะเบียนในตลาด

  บริษัทติด 1 ใน 3 ของบริษัทที่ได้รับการเสนอชื่อเข้าชิงรางวัล SET AWARDS

  2006 ประเภท Best Performance ในหมวด Property & Construction ซึ่งเป็นผลมา

  จากการดำเนินงานที่มุ่งสร้างการเติบโตที่ยั่งยืนและสร้างผลตอบแทนที่ดีให้แก่ผู้ถือหุ้น

  โดยเกณฑ์การตัดสินรางวัลพิจารณาจากฐานะการเงินและผลการดำเนินงานดีเด่น
  รวมถึงการปฏิบัติตามข้อกำหนดเรื่องการเปิดเผยข้อมูลของตลาดหลักทรัพย์แห่งประเทศไทยและสภาพคล่องของหลักทรัพย์

  ด้านคณะกรรมการบริษัทนั้น ระหว่างปี 2548-2549 มีการเปลี่ยนแปลงที่สำคัญดังนี้ คือ

  - ศาสตราจารย์โมรา บุณยผล ประธานกรรมการบริษัทได้ถึงแก่กรรมเมื่อวันที่ 30 กรกฎาคม
  2548 และจากการประชุมคณะกรรมการบริษัท ครั้งที่ 4/2548 ได้มีมติแต่งตั้ง นายปกรณ์ ทวีสิน
  ให้ดำรงตำแหน่งประธานกรรมการบริษัท โดยมีผลตั้งแต่วันที่ 11 สิงหาคม 2548

  - บริษัทได้แต่งตั้ง นายอมรศักดิ์ นพรัมภา ให้ดำรงตำแหน่งกรรมการตรวจสอบโดยมีผลตั้งแต่วันที่
  22 ธันวาคม 2548 รวมถึงได้แต่งตั้งคณะกรรมการตรวจสอบชุดเดิมให้ดำรงตำแหน่งอีกวาระหนึ่ง
  ระหว่างวันที่ 1 กุมภาพันธ์ 2549 ถึงวันที่ 30 เมษายน 2551

  - บริษัทได้แต่งตั้ง นายทิฆัมพร เปล่งศรีสุข ให้ดำรงตำแหน่ง
  ประธานเจ้าหน้าที่บริหารและประธานกรรมการบริหาร แทน นายทวีชัย จิตตสรณชัย ที่ขอลาออก
  โดยมีผลตั้งแต่วันที่ 1 มกราคม 2549

  - บริษัทแต่งตั้ง ศาสตราจารย์ศิริ เกวลินสฤษดิ์ และนายทวีชัย จิตตสรณชัย
  ให้ดำรงตำแหน่งรองประธานกรรมการ โดยมีผลตั้งแต่วันที่ 26 เมษายน 2549

  - บริษัทได้แต่งตั้ง นายอมรศักดิ์ นพรัมภา และนายวีระศักดิ์ วหาวิศาล
  ให้ดำรงตำแหน่งกรรมการตรวจสอบแทน ศาสตราจารย์ศิริ เกวลินสฤษดิ์ และนายวุฒิพล
  สุริยาภิวัฒน์ ที่ขอลาออก โดยมีผลตั้งแต่วันที่ 26 เมษายน 2549 เป็นต้นไป
  และมีกำหนดวาระถึงวันที่ 30 เมษายน 2551 คณะกรรมการตรวจสอบชุดใหม่ ประกอบด้วย

  1. นายอมรศักดิ์ นพรัมภา ประธานกรรมการตรวจสอบ

2. นายเทพ รุ่งธนาภิรมย์ กรรมการตรวจสอบ

3. นายวีระศักดิ์ วหาวิศาล กรรมการตรวจสอบ

- บริษัทได้แต่งตั้ง นายโอภาส ศรีพยัคฆ์ ให้ดำรงตำแหน่งกรรมการบริหารและกรรมการผู้จัดการ โดยมีผลตั้งแต่วันที่ 26 เมษายน 2549

  นอกจากนี้ การเปลี่ยนแปลงที่สำคัญอีกด้านคือ ที่ประชุมใหญ่สามัญผู้ถือหุ้นประจำปี 2549
  ซึ่งจัดประชุมเมื่อวันที่ 26 เมษายน 2549 มีมติอนุมัติลดทุนจดทะเบียนจาก 1,486,706,550.00
  บาท เป็น 1,475,698,768.00 บาท
  โดยตัดหุ้นสามัญส่วนที่เหลือจากการสำรองไว้เพื่อรองรับการใช้สิทธิในการแปลงใบสำคัญแสดงสิทธิจำนวน
  11,007,782 หุ้น มูลค่าหุ้นละ 1.00 บาทและอนุมัติแก้ไขหนังสือบริคณห์สนธิข้อ 4 ของบริษัท
  เพื่อให้สอดคล้องกับการลดทุนจดทะเบียน

ปี 2550-2551 จาก “ชุมชนน่าอยู่” สู่วิสัยทัศน์ในระยะที่ 3 เพื่อการพัฒนาเชิงคุณภาพ

  ในปี 2550 บริษัทได้เปลี่ยนแปลงนโยบายการร่วมลงทุนในบริษัท แกรนด์ ยูนิตี้ ดิเวลล็อปเมนท์
  จำกัด โดยลดสัดส่วนการถือหุ้นลงจากเดิมร้อยละ 33.33 เป็นร้อยละ 20
  ของทุนจดทะเบียนเรียกชำระแล้ว และได้จัดตั้งบริษัท ลุมพินี โปรเจค มาเนจเมนท์ เซอร์วิส
  จำกัด ขึ้น เพื่อดำเนินการเรื่องการบริหารโครงการอสังหาริมทรัพย์แบบครบวงจร อันได้แก่
  งานทางด้าน วิศวกรรมและการก่อสร้าง การเงิน การตลาด และการขายในปี 2550
  นี้นับว่าเป็นพัฒนาการที่สำคัญอีกครั้งของบริษัทที่ผลักดันให้นโยบายการบริหารจัดการสิ่งแวดล้อมและสังคมภายใต้โครงการ
  “ชุมชนน่าอยู่” เป็นนโยบายหลักที่ใช้ในการขับเคลื่อนการดำเนินงานขององค์กร
  เพื่อมุ่งสร้างสรรค์สิ่งแวดล้อมและสังคม
  พร้อมคุณภาพชีวิตที่ดีให้กับชุมชนที่บริษัทพัฒนาและบริหารจัดการ
  รวมไปถึงชุมชนรอบข้างและสังคมในระดับที่ใหญ่ขึ้น โดยเน้นการมีส่วนร่วมจากลูกค้า พันธมิตร
  และพนักงาน เช่น จัดให้มีการสัมมนาเชิงปฏิบัติการ เพื่อการเรียนรู้การมีส่วนร่วม
  พร้อมแลกเปลี่ยนความคิดเห็นและประสบการณ์จากตัวแทนคณะกรรมการเจ้าของร่วมทุกโครงการในหัวข้อ
  “ชุมชนน่าอยู่”
  เพื่อร่วมกันกำหนดมาตรฐานและรูปแบบของการอยู่อาศัยร่วมกันในแต่ละชุมชนที่บริษัทได้พัฒนาขึ้น
  ทั้งนี้ ได้ส่งผลต่อเนื่องมายังปี 2551 ซึ่งเป็นปีแห่งการเริ่มต้นวิสัยทัศน์ในระยะที่ 3
  ที่มุ่งเน้นการพัฒนาเชิงคุณภาพในทุกมุมมอง ทั้งที่เกี่ยวข้องกับบุคลากร
  กระบวนการบริหารจัดการภายใน รวมถึงมิติด้านลูกค้า และการเงิน
  เพื่อสร้างความสุขที่แท้จริงบนพื้นฐานความพอเพียง

นอกจากนี้ สามารถสรุปการเปลี่ยนแปลงที่สำคัญในด้านอื่นๆ ได้ดังนี้

  - ที่ประชุมคณะกรรมการบริษัท ครั้งที่ 5/2550 เมื่อวันที่ 8 พฤศจิกายน 2550 ได้แต่งตั้ง
  คณะอนุกรรมการพิจารณาค่าตอบแทนเพื่อพิจารณาค่าตอบแทนของคณะกรรมการ
  ผู้บริหารและพนักงานในองค์กร

  - บริษัทได้รับเชิญจากตลาดหลักทรัพย์แห่งประเทศไทย เข้าร่วมงาน “Thailand Focus
  2007” ระหว่างวันที่ 12-14 กันยายน 2550 ณ โรงแรมพลาซ่า แอทธินี ถนนวิทยุ
  กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
  และแผนการดำเนินธุรกิจของบริษัท ในรูปแบบ One on One Meeting
  กับผู้บริหารระดับสูงของกองทุน ผู้จัดการกองทุน นักวิเคราะห์หลักทรัพย์
  และผู้ลงทุนสถาบันชั้นนำจากต่างประเทศ

  - สำหรับปี 2551 เป็นปีที่บริษัทยังคงให้ความสำคัญกับการพัฒนาเชิงคุณภาพตามวิสัยทัศน์ในระยะที่
  3 โดยใส่ใจในทุกกระบวนการ ตั้งแต่การเปิดตัวโครงการ การขาย การโอนกรรมสิทธิ์
  การส่งมอบสินค้าแก่ลูกค้า และการบริหารชุมชน
  ซึ่งเป็นการดูแลคุณภาพชีวิตของผู้อยู่อาศัยภายใต้กลยุทธ์ “ชุมชนน่าอยู่”
  นอกจากนั้นยังได้ตอบสนองความต้องการที่พักอาศัยที่มีอยู่อย่างต่อเนื่องโดยได้เปิดตัวโครงการอาคารชุดพักอาศัยแห่งใหม่จำนวนทั้งสิ้น
  5 โครงการ ดังนี้

+------+-----------------------+------------+---------+--------------+
| ลำดับ | โครงการ               | ม          | จำนวน   | ระย          |
|      |                       | ูลค่าโครงการ | (ยูนิต)   | ะเวลาโครงการ |
|      |                       |            |         |              |
|      |                       | (ล้านบาท)   |         |              |
+------+-----------------------+------------+---------+--------------+
| 1    | ลุมพินี วิลล์ รามคำแหง 26  | 1,250.00   | 998     | เม.ย. 51 –   |
|      |                       |            |         | มิ.ย. 52      |
+------+-----------------------+------------+---------+--------------+
| 2    | ลุมพินี สวีท พระราม 8     | 503.00     | 178     | เม.ย. 51 –   |
|      |                       |            |         | ส.ค. 52      |
+------+-----------------------+------------+---------+--------------+
| 3    | ลุมพินี เพลส พระราม 8    | 1,974.00   | 1,121   | เม.ย. 51 –   |
|      |                       |            |         | ส.ค. 52      |
+------+-----------------------+------------+---------+--------------+
| 4    | ลุมพินี เพลส พระราม 9 -  | 2,890.00   | 1,154   | มิ.ย. 51 –    |
|      | รัชดา                  |            |         | เม.ย. 53     |
+------+-----------------------+------------+---------+--------------+
| 5    | ลุมพินี วิลล์ บางแค        | 290.00     | 268     | ธ.ค. 51 –    |
|      |                       |            |         | มิ.ย. 53      |
+------+-----------------------+------------+---------+--------------+
| รวม  |                       | 6,907.00   | 3,719   |              |
+------+-----------------------+------------+---------+--------------+

  - ในช่วงกลางปี 2551 บริษัทได้ปรับโครงสร้างองค์กรให้สอดรับกับสถานการณ์
  รวมทั้งได้ปรับแผนพัฒนาโครงการใหม่เพื่อลดความเสี่ยงจากความผันผวนของราคาวัสดุก่อสร้าง
  และบริหารต้นทุนอย่างมีประสิทธิภาพส่งผลให้การเปิดขายโครงการลุมพินี วิลล์ บางแค
  ในช่วงปลายปี ซึ่งเป็นโครงการนำร่องในทำเลใหม่ย่านบางแคประสบความสำเร็จอย่างสูง
  โดยได้รับการตอบรับที่ดียิ่งจากลูกค้าจนทำให้บริษัทสามารถปิดการขายได้ภายในเวลาเพียง 3
  ชั่วโมง

  - บริษัทได้ส่งมอบโครงการลุมพินี คอนโดทาวน์ บดินทร์เดชา–รามคำแหง
  อาคารชุดพักอาศัยสำหรับผู้มีรายได้ปานกลางค่อนข้างต่ำ จำนวน 3,500 ยูนิต
  ที่ก่อสร้างแล้วเสร็จตั้งแต่เดือนมีนาคมให้กับลูกค้า
  ซึ่งนับเป็นชุมชนขนาดใหญ่โครงการแรกภายใต้แบรนด์ “ลุมพินี คอนโดทาวน์”
  ที่บริษัทได้สร้างนวัตกรรมทางการเงินโดยความร่วมมืออย่างใกล้ชิดกับสถาบันการเงินเพื่อประสานประโยชน์ให้กับทุกฝ่าย
  ทั้งลูกค้า สถาบันการเงิน และบริษัท
  อันเนื่องจากเงื่อนไขขนาดของโครงการที่ส่งผลต่อระยะเวลาของการโอนกรรมสิทธิ์
  บริษัทจึงได้ตกลงกับสถาบันการเงินและหาแนวทางให้ลูกค้า
  สามารถใช้ประโยชน์จากห้องชุดได้ก่อนรับโอนกรรมสิทธิ์
  โดยการเซ็นสัญญาเงินกู้กับสถาบันการเงิน
  ซึ่งทางสถาบันการเงินจะลดวงเงินกู้ให้บางส่วนกับทางบริษัท ซึ่งจะทำให้เกิดประโยชน์กับทาง 3
  ฝ่าย ไม่ว่าจะเป็นลูกค้า สถาบันการเงิน และบริษัท
  จากนวัตกรรมดังกล่าวช่วยให้ลูกค้าเข้าอยู่ได้เร็วกว่ากำหนด
  และบริษัทสามารถลดความเสี่ยงและค่าใช้จ่ายด้านดอกเบี้ยอีกด้วย

  - บริษัทได้รับรางวัลประกาศเกียรติคุณจากสำนักงานคณะกรรมการคุ้มครองผู้บริโภค
  สำนักนายกรัฐมนตรี (สคบ.) ในฐานะ “ผู้ประกอบธุรกิจอสังหาริมทรัพย์ที่ดีประจำปี
  2550-2551” ซึ่งเป็นโครงการที่สำนักงานคณะกรรมการผู้บริโภคได้จัดขึ้น
  โดยมีวัตถุประสงค์เพื่อให้ผู้ประกอบธุรกิจมีจริยธรรมและความรับผิดชอบต่อสังคม

  - นิตยสาร Forbes Asia ฉบับเดือนกันยายน 2551 ได้คัดเลือกให้บริษัทเป็น 1 ใน “200
  Best Under A Billion”
  ซึ่งทำการสำรวจบริษัทจดทะเบียนในตลาดหลักทรัพย์ในภูมิภาคเอเชียแปซิฟิก จำนวน 24,155
  แห่ง ที่มีรายได้ต่ำกว่า 1,000.00 ล้านเหรียญสหรัฐ
  และมีผลการดำเนินงานโดดเด่นอย่างต่อเนื่อง โดยมีบริษัทไทยได้รับรางวัลดังกล่าวเพียง 7
  บริษัทเท่านั้น

  -
  บริษัทได้รับการจัดอันดับจากสมาคมส่งเสริมสถาบันกรรมการบริษัทไทยให้เป็นบริษัทที่มีการกำกับดูแลกิจการในระดับ
  4 ตราสัญลักษณ์เป็นปีที่ 5
  ติดต่อกันด้วยการดำเนินงานตามหลักธรรมาภิบาลที่มุ่งเน้นการเปิดเผยข้อมูลต่อนักลงทุน ผู้ถือหุ้น
  และบุคคลทั่วไปอย่างโปร่งใสมาโดยตลอด

  - เนื่องจากวิกฤติสินเชื่ออสังหาริมทรัพย์ด้อยคุณภาพ (SUBPRIME)
  ที่เกิดขึ้นในประเทศสหรัฐอเมริกา และสถานการณ์ทางการเมืองของประเทศไทยในช่วงปลายปี
  2551 มีผลกระทบต่อตลาดเงินในประเทศและก่อให้เกิดความผันผวนในตลาดหลักทรัพย์
  ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
  ได้ส่งเสริมให้บริษัทจดทะเบียนในตลาดหลักทรัพย์แห่งประเทศไทย
  จัดโครงการซื้อหุ้นคืนเพื่อสร้างความเชื่อมั่นให้แก่นักลงทุน ดังนั้นที่ประชุมคณะกรรมการบริษัท
  แอล.พี.เอ็น.ดีเวลลอปเมนท์ จำกัด(มหาชน) ครั้งที่ 6/2551 เมื่อวันที่ 9 ตุลาคม 2551
  จึงได้มีมติอนุมัติโครงการซื้อหุ้นคืน เนื่องจากราคาหุ้นในตลาดช่วงนั้นต่ำกว่าปัจจัยพื้นฐานของบริษัท
  โดยกำหนดวงเงินที่จะใช้ในการซื้อคืนเป็นจำนวนเงิน 200.00 ล้านบาท
  โดยมีจำนวนหุ้นที่จะซื้อคืนประมาณ 62 ล้านหุ้น คิดเป็นร้อยละ 4.20 ของหุ้นที่จำหน่ายแล้วทั้งหมด
  คือ 1,475,698,768 หุ้น และเป็นการซื้อเฉพาะในตลาดหลักทรัพย์แห่งประเทศไทยเท่านั้น
  โดยมีระยะเวลาตั้งแต่วันที่ 24 ตุลาคม 2551 ถึงวันที่ 23 เมษายน 2552

3.2 รายได้ของบริษัทจำแนกตามลักษณะผลิตภัณฑ์และบริการ 3 ปีย้อนหลัง

  บริษัท แอล.พี.เอ็น.ดีเวลลอปเมนท์ จำกัด(มหาชน) และบริษัทย่อย มีรายได้จากการขาย
  และการบริการจำแนกตามลักษณะโครงการ ดังต่อไปนี้

3.2.1 ตารางแสดงรายได้แยกตามประเภทธุรกิจหลักของ บริษัท แอล.พี.เอ็น.ดีเวลลอปเมนท์
จำกัด(มหาชน) และ

บริษัทย่อย

  ---------------------------- -- ---------- -------- ---------- -------- ---------- --------
  รายได้จำแนกตามประเภทธุรกิจหลัก      ปี 2551              ปี 2550              ปี 2549     

                                  ล้านบาท     (%)      ล้านบาท     (%)      ล้านบาท     (%)

  ธุรกิจอสังหาริมทรัพย์เพื่อขาย                                                              

  โครงการอาคารชุดพักอาศัย            7,018.71   96.10    6,574.22   96.34    4,747.84   94.57

  รวมรายได้จากการขาย               7,018.71   96.10    6,574.2    96.34    4,747.84   94.57

                                                                                     

  ธุรกิจพัฒนาอสังหาริมทรัพย์เพื่อเช่า                                                          

  โครงการอาคารสำนักงาน             3.86       0.05     3.77       0.06     3.44       0.07

  โครงการอาคารชุดพักอาศัย            54.13      0.74     39.09      0.57     19.93      0.40

  รวมรายได้จากการเช่า               57.99      0.79     42.86      0.63     23.37      0.47

  รายได้จากการบริหาร                143.46     1.96     124.45     1.82     137.75     2.74

  กำไรจากส่วนได้เสียเงินลงทุน                                                             

  ในบริษัทย่อย และบริษัทร่วม *          -          -        -          -        30.65      0.61

  รายได้อื่นๆ **                     83.53      1.14     82.24      1.21     80.88      1.61

  ยอดรวมรายได้ทั้งหมด                7,303.69   100.00   6,823.77   100.00   5,020.49   100.00

                                                                                     

  อัตราการเติบโต                    ปี 2551 (%)          ปี 2550 (%)          ปี 2549 (%) 

  รายได้จากการขาย                  6.76                38.47               41.88      

  รายได้จากการเช่า                  35.30               83.40               65.04      

  รายได้จากการบริหาร                15.28               (9.66)              4.70       

  รายได้รวม                        7.03                35.92               40.13      

                                                                                     

  * เริ่มทำงบการเงินรวมในปี 2536                                                         

  ** รายได้อื่นๆประกอบด้วย                                                               
  ค่าโอนสิทธิเปลี่ยนมือ                                                                    
  รายได้ยึดจองยึดสัญญา                                                                   
  ค่าเปลี่ยนแปลงสัญญา ดอกเบี้ยรับ                                                           

  ค่านายหน้า ค่าที่จอดรถ และ อื่น ๆ                                                         

                                                                                     
  ---------------------------- -- ---------- -------- ---------- -------- ---------- --------

3.2.2 ตารางแสดงรายได้แยกตามประเภทธุรกิจหลักของ บริษัท แอล.พี.เอ็น.ดีเวลลอปเมนท์
จำกัด(มหาชน)

  ---------------------------- -- ---------- -------- ---------- -------- ---------- --------
  รายได้จำแนกตามประเภทธุรกิจหลัก      ปี 2551              ปี 2550              ปี 2549     

                                  ล้านบาท     (%)      ล้านบาท     (%)      ล้านบาท     (%)

  ธุรกิจอสังหาริมทรัพย์เพื่อขาย                                                              

  โครงการอาคารชุดพักอาศัย            7,014.42   97.45    6,547.31   97.67    4,747.84   94.53

  รวมรายได้จากการขาย               7,014.42   97.45    6,547.31   97.67    4,747.84   94.53

                                                                                     

  ธุรกิจพัฒนาอสังหาริมทรัพย์เพื่อเช่า                                                          

  โครงการอาคารสำนักงาน             5.78       0.08     6.41       0.10     6.09       0.12

  โครงการอาคารชุดพักอาศัย            49.39      0.69     32.69      0.49     14.98      0.30

  รวมรายได้จากการเช่า               55.17      0.77     39.10      0.58     21.07      0.42

                                                                                     

  รายได้จากการบริหาร                -          -        -          -        -          -

  กำไรจากส่วนได้เสียเงินลงทุน                                                              

  ในบริษัทย่อย และบริษัทร่วม *          -          -        -          -        -          -

  เงินปันผลรับ *                     46.85      0.65     35.30      0.53     170.92     3.40

  รายได้อื่นๆ **                     81.65      1.13     81.98      1.22     82.97      1.65

  ยอดรวมรายได้ทั้งหมด                7,198.09   100.00   6,703.69   100.00   5,022.80   100.00

                                                                                     

  อัตราการเติบโต                    ปี 2551 (%)          ปี 2550 (%)          ปี 2549 (%) 

  รายได้จากการขาย                  7.13                37.90               41.88      

  รายได้จากการเช่า                  41.10               85.57               61.33      

  รายได้จากการบริหาร                -                   -                   -          

  รายได้รวม                        7.38                33.47               42.42      

                                                                                     

  * ปี 2550 ปรับปรุงมาตรฐานการบัญชี                                                       
  การบันทึกเงินลงทุนในบริษัทย่อย และ                                                        
  บริษัทร่วม ในงบเฉพาะกิจการ                                                             

  ให้ใช้วิธีราคาทุน (ปรับย้อนหลัง ปี                                                          
  2549)                                                                              

  ** รายได้อื่นๆประกอบด้วย                                                               
  ค่าโอนสิทธิเปลี่ยนมือ รายได้                                                              
  ยึดจองยึดสัญญา ค่าเปลี่ยนแปลงสัญญา                                                        
  ดอกเบี้ยรับ                                                                           

  ค่านายหน้า ค่าที่จอดรถ และ อื่น ๆ                                                         
  ---------------------------- -- ---------- -------- ---------- -------- ---------- --------

  3.2.3 ตารางแสดงโครงสร้างรายได้ของกิจการที่บริษัทถือหุ้นตั้งแต่ร้อยละ 20 ขึ้นไป

  --------------------------- ----------------- ----------- ---------- -------- ---------- -------- ---------- --------
  สำหรับแต่ละปีสิ้นสุดวันที่ 31 ธันวาคม                                                                                  
  2551 , 2550, 2549                                                                                            

  ดำเนินการโดย                 ผลิตภัณฑ์/ บริการ     % การถือหุ้น   ปี 2551              ปี 2550              ปี 2549     

                                                หุ้นของบริษัท   รายได้      %        รายได้      %        รายได้      %

  บมจ.แอล.พี.เอ็น.ดีเวลลอปเมนท์   พัฒนาอสังหาริมทรัพย์   -           7,143.60   97.81    6,650.43   97.46    4,846.29   96.53

  บจก.พรสันติ                   พัฒนาอสังหาริมทรัพย์   99.99       15.21      0.21     47.91      0.70     5.34       0.11

  บจก.ลุมพินี พรอพเพอร์ตี้          ให้บริการ           99.88       141.84     1.94     125.43     1.84     138.21     2.75
  มาเนจเมนท์                                                                                                    

  บจก.ลุมพินี โปรเจค มาเนจเมนท์   ให้บริการ           99.93       3.04       0.04     -          -        -          -
  เซอร์วิส                                                                                                       

  บจก.แกรนด์ ยูนิตี้ ดีเวลลอปเมนท์   พัฒนาอสังหาริมทรัพย์   33.33 ,     -          -        -          -        30.65      0.61
                                                20.00 *                                                        

                                                            7,303.69   100.00   6,823.77   100.00   5,020.49   100.00

                                                            -                   -                   -          

  * วันที่ 1 ตุลาคม 2550                                                                                           
  จำหน่ายหุ้นบางส่วน                                                                                               
  คงเหลือสัดส่วนการถือหุ้น ร้อยละ 20                                                                                  
  --------------------------- ----------------- ----------- ---------- -------- ---------- -------- ---------- --------

ตารางแสดงรายละเอียดเงินค้างชำระสะสม ณ 31 ธันวาคม 2551

  --------- ------------------------------ ---------------- -----------------
  ลำดับ      โครงการที่ลูกหนี้ผ่อนชำระ            เงินค้างชำระสะสม   

                                           จำนวนราย         ล้านบาท

  1.        ลุมพินี เพลส นราธิวาส-เจ้าพระยา     2                0.236

  2.        ลุมพินี วิลล์ รามคำแหง 44           2                0.047

  3.        ลุมพินี คอนโดทาวน์                 7                0.495
            บดินทร์เดชา-รามคำแหง                              

  4.        ลุมพินี คอนโดทาวน์ รามอินทรา-หลักสี่   4                0.030

  5.        พี.เอส.ที. ซิตี้โฮม                 1                0.213

            สุทธิ                            16               1.021
  --------- ------------------------------ ---------------- -----------------

3.3 เป้าหมายการดำเนินธุรกิจ

  การดำเนินธุรกิจของบริษัทได้กำหนดแนวทางของการดำเนินธุรกิจที่มีคุณภาพและยั่งยืน
  โดยใช้แนวทางของการสร้างความสมดุลของผลตอบแทนเชิงปริมาณและคุณภาพต่อผู้มีส่วนได้เสียทุกกลุ่มและความรับผิดชอบต่อผลกระทบที่บริษัทมีธุรกรรมเกี่ยวข้องภายใต้จริยธรรม
  คุณธรรมในการดำเนินการเพื่อให้ทุกส่วนงานที่เกี่ยวข้องมีทิศทางในการดำเนินการที่ชัดเจน
  บริษัทได้กำหนดวิสัยทัศน์ (Vision) ที่สามารถครอบคลุมและเป็นไปตามแนวทาง
  รวมทั้งเป้าหมายของการทำธุรกิจอย่างชัดเจน และกำหนดพันธกิจ (Mission)
  ที่ตอบสนองต่อวิสัยทัศน์ได้อย่างชัดเจน
  เพื่อให้เกิดความสำเร็จในผลการดำเนินงานไม่ว่าในเชิงปริมาณ หรือคุณภาพ
  และจากประสบการณ์ที่ผ่านพ้นวิกฤติเศรษฐกิจในปี 2540
  บริษัทได้กำหนดเครื่องมือเพื่อเป็นแนวทางในการพัฒนาปรับปรุงประสิทธิภาพของบุคลากรในองค์กรในรูปแบบของคุณสมบัติ
  หรือสมรรถนะหลักขององค์กร (Core Competency)
  โดยมีองค์ประกอบที่ได้จากการพัฒนาปรับปรุงจากประสบการณ์ในช่วงวิกฤติ ภายใต้ชื่อ
  “CLASSIC” ซึ่งต่อมาได้ปรับเปลี่ยนมาเป็น “ค่านิยมขององค์กร” (Core Value)
  ที่แฝงอยู่ในจิตวิญญาณของบุคลากรทุกระดับในบริษัท
  เพื่อเป็นแนวทางร่วมกันในการที่จะนำบริษัทไปสู่เป้าหมายของการดำเนินงานที่มีประสิทธิผล มั่นคง
  และยั่งยืน

วิสัยทัศน์ (VISION)

  “มุ่งมั่นดำเนินการในการรักษาภาวะผู้นำด้านพัฒนาอาคารชุดพักอาศัย
  ด้วยการสร้างสรรค์คุณค่าแบบบูรณาการ
  เพื่อพัฒนาคุณภาพชีวิตที่เหมาะสมและพึงพอใจของผู้อยู่อาศัยในชุมชน
  โดยที่ยังคงไว้ซึ่งผลตอบแทนต่อผู้ถือหุ้นและผู้มีส่วนได้เสียอย่างยั่งยืน ภายใต้หลักการธรรมาภิบาล”

พันธกิจ (MISSION)

  เพื่อผู้ถือหุ้น : รักษาความเป็นผู้นำการตลาดในกลุ่มเป้าหมาย โดยสร้างความ

  เชื่อมั่นต่อผู้ถือหุ้นด้วยการบริหารสภาพคล่องทางการเงินเพื่อการ

  เติบโตอย่างต่อเนื่องอันนำมาซึ่งผลกำไรที่เหมาะสมภายใต้หลัก

  ธรรมาภิบาล

  เพื่อลูกค้า : คงไว้ซึ่งคุณค่าของสินค้า บริการและประสิทธิภาพการบริหาร

  ชุมชนเพื่อความสุขที่แท้จริงของการอยู่อาศัยอันนำไปสู่ความ

  เชื่อมั่นและศรัทธาต่อภาพลักษณ์ของตรา “ลุมพินี”

  เพื่อพนักงาน : เสริมสร้างความสุข ความก้าวหน้า ความมั่นคงของพนักงานด้วย

  การพัฒนาศักยภาพและการจัดการองค์ความรู้ ภายใต้แก่นแท้

  แห่งคุณค่า และภาวการณ์เปลี่ยนแปลงสู่การเป็นองค์กรคุณภาพ

  เพื่อผู้มีส่วนได้เสีย : เสริมสร้างความร่วมมือร่วมใจอย่างเข้มข้นกับกลุ่มปิยะมิตรธุรกิ

  เพื่อบรรลุเป้าหมาย ขององค์กรในสภาวะวิกฤติความ

  เชื่อมั่นในภาคเศรษฐกิจ

  เพื่อสังคม : รักษ์สิ่งแวดล้อมและรับผิดชอบต่อสังคมในทุกๆส่วนของ

  องค์กร เพื่อสร้างสรรค์ชุมชนคุณภาพ

  ค่านิยมขององค์กร (CORE VALUE)

C L A S S I C คุณค่าขององค์กร

Collaboration ความร่วมมือร่วมใจของทุกส่วนงาน

Lateral Thinking การคิดนอกกรอบ

Alliance การให้ความสำคัญกับพันธมิตร

Speed ความรวดเร็วในการดำเนินงาน

Service Minded การมีใจบริการที่มีต่อผู้เกี่ยวข้อง

Integrity ความมีคุณธรรมและจริยธรรม

Cost awareness การให้ความสำคัญกับการบริหารต้นทุน

3.4 การบริหารตราผลิตภัณฑ์หรือแบรนด์ “ลุมพินี”

ในสภาวะการดำเนินธุรกิจปัจจุบันที่มีการแข่งขันอย่างรุนแรง
เพื่อแย่งชิงลูกค้าหรือผู้บริโภคให้ตัดสินใจ

ซื้อ หรือใช้ผลิตภัณฑ์ของผู้ประกอบการ
สิ่งที่ผู้ประกอบการทั่วไปมุ่งเน้นให้ความสำคัญนอกเหนือจากการได้มา

ซึ่งผลประกอบการที่ดีแล้ว ยังมุ่งเป้าไปสู่การสร้างความเชื่อมั่นของลูกค้าที่มีต่อผลิตภัณฑ์
โดยผ่านการสร้าง แบรนด์
ซึ่งผู้ประกอบการหลายรายได้ใช้งบประมาณในการสร้างแบรนด์สำหรับผลิตภัณฑ์ของตนเองด้วย
งบประมาณที่สูง และส่วนใหญ่เชื่อว่า “แบรนด์”
ไม่เพียงเป็นเครื่องมือในการสื่อสารความเป็นตัวตนของ ผลิตภัณฑ์ไปสู่ผู้บริโภคเท่านั้น แต่ “แบรนด์”
ยังเป็นเครื่องมือในการสร้างความเชื่อมั่นของผู้บริโภคอีกด้วย

  ปรัชญาการดำเนินธุรกิจของบริษัทได้มุ่งเน้นด้านการสร้างความสมดุลของทุกมิติ
  ซึ่งไม่เพียงให้ความสำคัญต่อผลสำเร็จด้านผลประกอบการ
  แต่ยังมุ่งเน้นในแนวทางเพื่อสร้างความเชื่อมั่นต่อลูกค้า
  ด้วยการส่งมอบผลิตภัณฑ์และบริการที่ครองใจ (เหนือความคาดหมาย)
  ไม่ว่าจะเป็นด้านคุณภาพผลิตภัณฑ์ การยึดมั่นในพันธะสัญญา การกำหนดราคาที่เหมาะสม
  และยุติธรรม รวมถึงความรวดเร็วในการก่อสร้าง
  โดยเฉพาะการเปิดให้ลูกค้าเข้ามามีบทบาทด้านการบริหารจัดการชุมชนหลังส่งมอบโครงการให้กับลูกค้าแล้ว
  แนวทางที่กล่าวมาทั้งหมดเป็นแนวทางของบริษัทซึ่งใช้เวลากว่า 15
  ปีในการพิสูจน์ให้ลูกค้าได้เห็นถึงความมุ่งมั่น ตั้งใจ และทุ่มเท
  จนได้มาซึ่งความเชื่อมั่นในแบรนด์ภายใต้ชื่อ “ลุมพินี” จนลูกค้าจำนวนมากกลับรับรู้
  และจดจำคำว่า “ลุมพินี”มากกว่าชื่อองค์กร คือ บริษัท แอล.พี.เอ็น.ดีเวลลอปเมนท์
  จำกัด(มหาชน)

  แบรนด์ “ลุมพินี” จึงเป็นทรัพย์สินที่ไม่มีตัวตน (Intangible Asset)
  ที่ทรงคุณค่าอย่างสูงของบริษัท
  ซึ่งส่งผลให้ค่าใช้จ่ายในการโฆษณาส่งเสริมการขายโครงการของบริษัทเป็นค่าใช้จ่ายที่ต่ำที่สุดในกลุ่มธุรกิจเดียวกัน
  (ไม่เกินร้อยละ 1 ของยอดขายโครงการ) อันเป็นผลมาจากการบอกต่อ (Words of Mouth)
  ของลูกค้าที่มีความเชื่อมั่นต่อแบรนด์ “ลุมพินี” นั่นเอง

  ในปี 2551 บริษัทได้ทำการวิเคราะห์และศึกษาความเป็นตัวตนของแบรนด์ “ลุมพินี” อย่างจริงจัง
  โดยกำหนดเป้าหมายการรับรู้ถึงแก่นแท้ความเป็น “ลุมพินี”
  อย่างชัดเจนเพื่อกำหนดกลยุทธ์ในการร่วมรักษาและพัฒนาความเป็น “ลุมพินี” ให้มั่นคงและยั่งยืน
  จากผลการวิเคราะห์และศึกษาถึงการสื่อความหมายและตราสัญลักษณ์ของแบรนด์ “ลุมพินี”
  จึงเป็นที่มาของแนวคิด “ชุมชนน่าอยู่” ที่กำหนดนิยามว่า “ความสุขที่แท้จริงของการอยู่อาศัย
  (Real Pleasure of Living)” และเพื่อให้เกิดความชัดเจนของตราสัญลักษณ์ของบริษัท
  และการบอกถึงความเป็นตัวตนของแบรนด์ “ลุมพินี”
  บริษัทจึงได้ปรับปรุงและพัฒนาตราสัญลักษณ์ของบริษัท รวมถึงตราสัญลักษณ์ชุมชนน่าอยู่
  และตราสัญลักษณ์ของกลุ่มผลิตภัณฑ์ใหม่ ดังนี้

  [] []

  ตราสัญลักษณ์องค์กร ตราสัญลักษณ์ชุมชนน่าอยู่

  และในปี 2552 นี้
  บริษัทมีแผนที่จะทำการสื่อสารเพื่อสร้างความเชื่อมั่นและความเข้าใจที่ดีที่มีต่อแบรนด์

  ของบริษัทไปยังลูกค้ากลุ่มลูกค้าเป้าหมาย และสาธารณะอย่างต่อเนื่อง

3.5 การพัฒนากลุ่มผลิตภัณฑ์

  สำหรับการพัฒนากลุ่มผลิตภัณฑ์ภายใต้แบรนด์ “ลุมพินี” นั้น
  บริษัทได้ให้ความสำคัญกับการพัฒนาผลิตภัณฑ์ที่ตอบสนองกับความต้องการของลูกค้าเป็นหลัก
  (Customer Focus) โดยศึกษาจากพฤติกรรมการดำเนินชีวิตของลูกค้า
  จนเกิดเป็นผลิตภัณฑ์ภายใต้ 3 กลุ่มผลิตภัณฑ์ใหญ่ที่ได้รับการพัฒนามาอย่างต่อเนื่อง ได้แก่

3.5.1 “ลุมพินี สวีท” และ “ลุมพินี เพลส”

[]

[]

  โครงการและห้องชุดพักอาศัยขนาด 34 ตารางเมตรขึ้นไป ราคา 45,000-60,000
  บาทต่อตารางเมตร
  ได้รับการพัฒนาขึ้นเพื่อตอบสนองความต้องการที่อยู่อาศัยของคนในวัยทำงานที่เป็นผู้บริหารระดับกลางค่อนข้างสูง
  มีรายได้ 50,000-80,000 บาทต่อเดือน
  มีความสามารถในการใช้จ่ายเพื่อที่อยู่อาศัยได้เดือนละประมาณ 10,000-20,000 บาท
  ฐานะทางการเงินอยู่ในระดับดี และมีอำนาจในการใช้จ่ายเพื่อนำความสุข
  ความสะดวกสบายมาให้กับชีวิต
  ทำเลในการพัฒนาโครงการดังกล่าวจึงอยู่ในเขตที่มีความหนาแน่นสูง
  อาจอยู่ในเขตใจกลางหรือเขตรอบนอกศูนย์กลางธุรกิจ (CBD)
  สะดวกในการเดินทางด้วยระบบคมนาคมขนาดใหญ่
  ครบครันด้วยสิ่งอำนวยความสะดวกที่สมบูรณ์พร้อม
  และใกล้สิ่งอำนวยความสะดวกที่จำเป็นต่อการใช้ชีวิตประจำวัน
  รวมถึงมีการออกแบบตกแต่งที่บ่งบอกถึงสถานภาพของผู้อยู่อาศัยเพื่อการใช้ชีวิตอย่างมีระดับ

  Needs : “ความสุขที่ครบครัน ความมีสถานะในสังคม”

Real Pleasure in their living : “ความสมบูรณ์ ความมีระดับ”

 3.5.2 “ลุมพินี วิลล์” 

  []

  โครงการและห้องชุดพักอาศัยขนาด 30-60 ตารางเมตร ทั้งขนาดห้องชุดแบบ Studio แบบ 1
  ห้องนอน และ 2 ห้องนอน ราคาเฉลี่ยตารางเมตรละ 35,000-45,000 บาท
  ซึ่งออกแบบและพัฒนาขึ้นเพื่อคนในวัยทำงานซึ่งอาจเป็นผู้บริหารระดับต้น อายุไม่เกิน 35 ปี
  รายได้ประมาณ 30,000-50,000 บาทต่อเดือน
  ต้องการความสะดวกในการเดินทางและการอยู่อาศัยที่เป็นส่วนตัว
  มีความสามารถในการใช้จ่ายเพื่อที่อยู่อาศัยประมาณเดือนละ 5,000-10,000 บาท
  มีรายได้พอใช้จ่ายในชีวิตประจำวัน ไม่มีภาระมากมาย
  เป็นคนรุ่นหนุ่มสาวที่ต้องการให้รางวัลกับชีวิต ทำเลที่ตั้งโครงการจึงอยู่ในเขตที่มีความหนาแน่นสูง
  ใกล้แหล่งงาน ห้างสรรพสินค้า แบรนด์ “ลุมพินี วิลล์”
  จึงเป็นทางเลือกสำหรับคนรุ่นใหม่ที่ต้องการใช้ชีวิตในแบบของตนเองขณะที่ยังคงอยู่ใกล้ชิดกับครอบครัวเดิม

Needs : “ให้ความสุขกับตัวเอง และคนใกล้ชิด”

Real Pleasure in their living : “ต้องการให้รางวัลกับชีวิต”

  3.5.3

1.  “ลุมพินี เซ็นเตอร์” และ “ลุมพินี คอนโดทาวน์”

  []

  “ลุมพินี คอนโดทาวน์” เป็นแบรนด์ใหม่ที่พัฒนาต่อยอดมาจากแบรนด์ “ลุมพินี เซ็นเตอร์”
  เพื่อมุ่งสร้างที่อยู่อาศัยพร้อมคุณภาพชีวิตที่ดีให้กับกลุ่มลูกค้า
  คือคนวัยเริ่มต้นการทำงานการพัฒนาโครงการและห้องชุดพักอาศัยขนาด 25-28 ตารางเมตร
  ราคาเฉลี่ยตารางเมตรละ 25,000-35,000 บาท สำหรับ“ลุมพินี เซ็นเตอร์”
  และราคาเฉลี่ยยูนิตละ 600,000-700,000 บาท สำหรับ “ลุมพินี คอนโดทาวน์”
  จึงเป็นไปเพื่อสร้างบ้านที่แวดล้อมด้วยคุณภาพชีวิตที่ดีให้กับคนในวัยเริ่มต้นการทำงานทั่วไป
  ผู้ประกอบวิชาชีพอิสระ ที่มีรายได้ 15,000-30,000 บาท
  มีความสามารถในการใช้จ่ายด้านที่อยู่อาศัยเดือนละ 3,500-5,000 บาท
  โดยทำเลที่ตั้งโครงการจะอยู่ในเขตรอยต่อระหว่างใจกลางเมืองกับเขตรอบนอกที่มีความหนาแน่นสูง
  ซึ่งลูกค้ากลุ่มนี้จะมีที่ทำงาน หรือที่พักอาศัยเดิมห่างจากที่ตั้งโครงการในรัศมีไม่เกิน 5 กิโลเมตร
  ซึ่งเป็นกลุ่มขนาดใหญ่ที่มีความต้องการที่พักอาศัยสูง บริษัทจึงวางตำแหน่งให้ “ลุมพินี
  คอนโดทาวน์” เป็นเป้าหมายหลักของการพัฒนาอาคารชุดพักอาศัยของบริษัทต่อไป
  เพื่อให้เป็นที่อยู่อาศัยหลังแรกที่มีคุณภาพและเป็นจุดเริ่มต้นของครอบครัวที่อบอุ่นให้กับกลุ่มเป้าหมายที่อยู่ในวัยเริ่มต้นของการดำเนินชีวิตครอบครัว

  Needs : “โอกาสในชีวิต”

  Real Pleasure in their living : “การเริ่มต้นที่จะทำให้ชีวิตดีขึ้นและมีความสุข”